MIKI – ÜZI!

Én vagyok a Mikulás!

Ötlet kéne egy rakás!

Van egy suli, szakgimi

Úgy hívják, hogy Pataky.

Piros puttony, aranyág

Jó fej tanár, klassz diák…

Mondja meg hát valaki

Mit vigyek én oda ki!

Okostelót - ketyerét?

Laptopot mint csemegét?

Sok-sok ötöst, passzkártyát?

Csúcs bulira meghívást?

Gyere Krampusz barátom

Pihentél már a nyáron!

Segíts most kitalálni

Mit kéne „kitálalni”!

Piros alma, mogyoró

Mit akar a nebuló?

Iskolába járni tán

Bulizni suli után?

Egy jó járgányt, robogót?

Piros almát, ropogóst?

Biztos, hogy nem könyveket

Inkább havi bérletet!

Nem jött üzi, se levél

Se sms, se e-mail.

Abból indulok hát ki

Jó fej leszek…és annyi!

Hozok békés ünnepet

Melyet átsző a szeretet.

Egészséget, kitartást

Egész napos lazulást.

Türelmet, azt jó sokat!

Fehér tájat, havasat.

Megterített asztalkát

Gyönyör**ű** karácsonyfát!

Lehet fehér – fekete

Csilloghat a teteje

Tobozos és zöldellő

Izgalmas ezüstfenyő.

Mindegy milyen, csak legyen

Egészség a négyzeten!

S jöjjön a karácsony már

Ennyi viszontagság után!

Boldog Békés Ünnepet

Kívánok mindenkinek!

Szilveszterre bulizást

Jövő évre talizást!

Kifogyott a puttonyom

A szövegelést elunom

Varázslat és aranyág

Csengő hangja szálljon rád!